Hvis din ansættelse er omfattet af Frisør- eller Wellnessoverenskomsterne har du, udover ferien efter ferieloven, krav på at afholde 5 feriefridage, samt modtage såkaldt søgnehelligdagsbetaling, der skal dække din løn på helligdage.
Betaling for feriefridage og søgnehelligdage sker med, en i overenskomsten, fastsat sats. Denne sats stiger en gang årligt i marts måned. Betalingen falder samtidig med din almindelige lønafregning på din lønseddel.
Se søgnehelligdagssatsen i din overenskomst
Erstatningsfridag
Hvis en fast ugentlig fridag falder på en søgnehelligdag, skal du have en anden fridag eller betaling for dagen. Du får betaling for dagen fra SH-betalingen, som du får udbetalt, hver gang du får løn.